Diari Oficial de la Generalitat Valenciana


Sumari del DOGV 3131, del 27-11-1997 (1997/3447)

Informació pública del Programa d'Actuació Integrada corresponent a la Unitat d'Execució número 3 Alqueria de Benimasot del Pla General d'Ordenació Urbana de València.
-----------------------------------------------------------------------------------------------------------------------------------------------------------------------

### Dades del document

Número de DOGV
:   3131

Data del DOGV
:   27-11-1997

Secció del DOGV
:   ALTRES ANUNCIS - ORDENAMENT DEL TERRITORI I URBANISME

Número del document
:   1997/3447


Organisme emissor
:   Ajuntament de València

Tipus de document
:   Anunci

Informació pública del Programa d'Actuació Integrada corresponent a la Unitat d'Execució número 3 Alqueria de Benimasot del Pla General d'Ordenació Urbana de València. [97/M3447]
  
Per la Resolució de número U-6031, de 30 d'octubre de 1997, s'ha disposat el següent:
  
Vista l'alternativa de Programa d'Actuació Integrada presentada per Ivades, SL i els informes emesos per la Secció de Projectes d'Infraestructura i per l'Oficina Tècnica de Planejament, de conformitat amb els articles 32, 45 i 46 de la Llei Reguladora de l'Activitat Urbanística i la delegació conferida per la Resolució 3.081, de 10 de juliol de 1995, resolc:
  
Sotmetre a informació pública, pel termini de 20 dies hàbils, mitjançant anuncis en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat, i després de remetre els avisos que disposa l'article 46.3 de la Llei Reguladora de l'Activitat Urbanística, l'alternativa tècnica de Programa d'Actuació Integrada presentada per Ivades, SL, per a la Unitat d'Execució número 3 Alqueria de Benimasot del Pla General d'Ordenació Urbana de València, que comprén memòria, sol·licitud de declaració d'innecessitat de cèdula d'urbanització, escriptura de constitució de l'Agrupació d'Interés Urbanístic UDA-3 (inscrita en el Registre d'Agrupacions d'Interés Urbanístic de la Generalitat Valenciana amb número 9.717), certificació de l'acord adoptat per l'assemblea general ratificant el programa d'actuació i l'avantprojecte d'urbanització.
  
Durant el dit termini, que comptarà a partir del següent dia hàbil a la publicació de l'anunci en el Diari Oficial de la Generalitat Valenciana, podran presentar-se en el Servei de Planejament de la corporació tant al·legacions com alternatives tècniques que pretenguen competir amb l'exposada al públic i quedarà prorrogat el termini per 20 dies addicionals, si durant els 10 primers dies d'informació pública alguna persona, prestant caució per import de 500.000 pessetes, es comprometera a presentar una alternativa tècnica substancialment distinta a la inicial.
  
Durant els cinc dies següents al venciment del termini d'informació pública, qualsevol persona podrà presentar a l'Oficina de Contractació de l'Ajuntament, en plica tancada, proposicions juridicoeconòmiques a les alternatives tècniques presentades; l'acte d'obertura de pliques tindrà lloc el dia hàbil següent a la terminació d'aquest termini, excepte que siga dissabte, cas en què es traslladarà al següent dia hàbil.
  
Totes les actuacions podran ser objecte de consulta i al·legació pels interessats durant els 10 dies següents a l'acte d'obertura de pliques.
  
D'acord amb l'article 46.5 de la Llei Reguladora de l'Activitat Urbanística, durant tot el procediment podran ser objecte de pública consulta les al·legacions, alternatives tècniques i proposicions juridicoeconòmiques que s'hagen presentat.
  
Com que no consta el domicili fiscal dels titulars cadastrals de les parcel·les 4990601 i 5090201, la senyora Adelina Ainyero i el senyor Marcelino Alamar, es du a efecte mitjançant el present edicte l'avís que disposa l'article 46.3 de la Llei Reguladora de l'Activitat Urbanística.